als_Latn dik_Latn sag_Latn
“A Bola”: Ronaldo braktis Realin e Madridit?! 08 June
Pas plotë tetë viteve të kaluara në radhët e Real Madrid, sulmuesi portugez Kristiano Ronaldo, ka lëshuar shkëndijën e parë të largimit nga madrilenët. Pas shkrimeve të gazetës portugeze “A Bola” , nuk përjashtohet mundësia që Ronaldo këtë verë për një shumë prej 180 milion euro të largohet nga Santiago Bernabeu. Mediat portugeze shkruajnë se të gatshëm për të paguar këtë shumë janë Mançester Junajted, PSZH e Monako si dhe disa klube kineze. Portugezi 32-vjeçar pasi triumfoi në Ligën e kampionëve, iu ka bashkangjitur kombëtares së tij e cila po përgatitet për Kupën e Konfederatave. I pyetur nga gazetarët për largimin e mundshëm të tij Ronaldo, ka thënë:- “Asgjë nuk është e pamundur.” Nëse realizohet një transferim i tillë Ronaldo do bëhej futbollisti më i shtrenjtë në botë dhe do thyente rekordin e transferimit të Pogba tek Mançesteri. Ai nga Juventusi në Mançester shkoi për 105 milion euro.
oci_Latn als_Latn